Die Visagie en Yzelle Families
Die doel van hierdie bladsye is om inligting bymekaar te maak oor die Van den Berg Familie in Suid Afrika. Dit is die doelwit om 'n volledige databasis op te bou van alle van den Bergs in Suid Afrika. Enige bydraes en regstellings sal waardeer word.
The intention of these pages is to gather information about the Van den Berg Family in South Africa. It is the idea to provide for all van den Bergs in South Africa. Any contributions and or corrections would be appreciated.
Email / Epos: sam@vandenberg.co.za
© Copyright van den Berg Family History 2018 | All Rights Reserved | Website Design and Search Engine Optimisation (SEO) by ZAWebs | Web Hosting by ZAWebHosts | Van den Berg Family in South Africa Resources Author Topic: 'n Hand en tand bekgeveg teen die asemdief PH (Pulmonale Hipertensie) (Read 159926 times)
« Reply #465 on: November 13, 2018, 12:48:52 PM »
Dit is ongelooflik baie inligting en dit help as 'n mens weet wat aangaan. Hartlik dankie vir jou onophoudelike deurgee van inligting Raaitjie. 'n Mens kan sien aan die hoeveelheid lesers dat hierdie afdeling/onderwerp van jou kosbaar is vir baie mense.
« Reply #466 on: November 14, 2018, 01:06:56 AM »
Soos altyd 'n voorreg om te kan deel PM
Ek is gaande oor die eenvoudige manier waarop Dr Sanjay verskillende onderwerpe rakende palpitasies uiteensit en vir my is dit werklik goud werd en skakel onnodige kommer uit. Hy probeer ook so ver moontlik pasiente se vrae beantwoord in die videos.
Vanoggend het ek 'n video gekyk waarin hy verduidelik hoekom 'n mens soms die drang ondervind om te hoes terwyl jou hart amok maak met daardie lastige 'ekstra hartkloppe'. Om dit mooi te verstaan moet ons die natuurlike manier waarop bloed vanaf die longe deur die hart na die res van die liggaam gepomp word, volg.
(Ek het 'n opsomming gemaak vir my familie wat beperkte internet toegang het en nie die video kan kyk nie.)
Die hoof pompaksie in jou hart vind in die linkerventrikel plaas en wanneer dit saamtrek word suurstofryke bloed na die res van jou liggaam gepomp. Hierna ontspan dit en die drukking is laag. Soos wat dit ontspan, vul suurstofgevulde bloed vanaf die longe weer die linkerhart en in hierdie proses is die mitrale klep oop sodat die bloed deurgelaat kan word na die ventrikel. Dit is die normale proses wat plaasvind.
Maar wat gebeur wanneer daar skielik 'n ekstra hartklop (ectopic beat) is?
Die hart was besig om te ontspan en skielik word dit gedwing om weer saam te trek. Die normale ritme is dus versteur
en die hart begin noodgedwone van nuuts af saamtrek terwyl die mitrale klep wat nog oop is, geforseer word om inderhaas weereens te sluit omdat die drukking in die linkerventrikel verhoog het weens hierdie hernude saamtrek-aksie.
Dit veroorsaak dat die bloed wat besig was om vanaf die longe na die linkerhart te gaan, nou geforseer word om 'op te dam' in die longe
en dit veroorsaak dat die drukking in die longe verhoog.
Wanneer dit gebeur raak jy benoud en uitasem weens die verhoogde drukking in die longe en wanneer hierdie drukking te hoog word bou vog in die longe op en irriteer die longweefsels en dan ervaar jy 'n behoefte om te hoes.
Sodra jy hoes raak jy ontslae van die opgeboude vog in die longe en teen hierdie tyd is die ekstra hartklop verby. Die hart begin weer ontspan, die klep open en die drukking verlaag want die bloed uit jou longe vul weer die linkerhart en in die proses verlig die kortasemheid en benoude, versmorende gevoel.
Die oomblik as jy weer gemaklik kan asemhaal voel jy soos 'n splinternuwe mens, sien en waardeer die mooi om jou.
(Ectopic heart beats, shortness of breath and cough)
« Last Edit: November 14, 2018, 01:46:05 AM by Meraai vannie Baai »
« Reply #467 on: November 19, 2018, 04:43:53 AM »
Ek gesels gisteraand met 'n vriendin wat 'n familielid het wat gediagnoseer is met PH. Omdat sy dieselfde simptome ervaar het sy haar dokter ingelig en gevra om getoets te word. Die dokter was onge-erg want hy glo nie dat PH wel bestaan nie. Haar simptome word toegeskryf aan asma en hartprobleme.
Geen wonder dat sommige pasiente eers na die verloop van 'n aantal jare korrek gediagnoseer word wanneer hartversaking reeds ingetree het.
Meer bewusmaking is dringend nodig. As jou dokter optree soos my vriendin sin het dit tyd geword dat jy 'n tweede, derde en selfs vierde opinie inwin en aandring op toetse spesifiek gerig om abnormale drukking in jou hart en long are te ondersoek.
Dit is hartbrekend om te lees dat nog 'n PHriend(in) sy of haar 'vlerke gekry het' - dit hoef nie 'n sinoniem te wees vir vrylik asemhaal wat die einde van jou lewenspad aandui nie.
« Last Edit: November 19, 2018, 05:11:03 AM by Meraai vannie Baai »
« Reply #468 on: November 19, 2018, 05:30:54 AM »
Ek het gedink om 'n kardioloog te sien, hulle weet seker meer hiervan.
« Reply #469 on: November 19, 2018, 07:58:35 AM »
As jy jou dokter gaan spreek PM, vra hom reguit of hy enige kennis het van pulmonale hipertensie. Hartversaking kan aanleiding gee tot PH. Indien die dok met sy gewone bloeddrukapparaat wil 'toets' vir PH dan vertel jy hom daar is 'n massiewe verskil tussen gewone bloeddruk wat so gemeet kan word en die drukking in jou hart en longare.
My sus en ons jongste seun het hierdie stel afgetrap toe hulle navraag gedoen het. Baie pasiente se huisdokters erken wel eerlik dat hulle nie genoeg kennis het rakende die toestand of behandeling nie. Jy soek eerder so 'n dokter wat dan besef hy moet jou verwys na 'n PH spesialis.
« Reply #470 on: November 21, 2018, 10:21:18 AM »
My afspraak is vir 'n wyle op ys totdat ons eers 'n paar noodsaaklike pligte uitvoer. 'n Mens se lewe word meestal vir jou beplan en jy kan nie altyd maak wat jy wil nie. Volgende week beslis en ja ek sal hard en duidelik vra.
« Reply #471 on: November 22, 2018, 01:39:32 AM »
Sterkte mater met al die draaie wat julle lewe maak. Ek het hierdie inligting ook by die hartversakingsafdeling wat jy vir ons geskep het geplaas maar omdat ek dit ook onder die aandag van ons lesers hier wil bring, gaan ek weer deel.
*Indien iemand meer inligting oor hartversaking soek:
« Last Edit: November 22, 2018, 01:46:47 AM by Meraai vannie Baai »
« Reply #472 on: December 03, 2018, 12:44:53 PM »
« Reply #473 on: December 03, 2018, 02:37:09 PM »
Never a more true word spoken...
« Reply #474 on: December 05, 2018, 01:34:18 AM »
Dankie vir inloer en omgee geliefde ou mater van ons. Weet jy veg saam in hierdie asemoorlog. Ek wil vandag hierdie woordskepping in jou eie 'tru-rat struktuur' kom uitstal met erkenning.
Soos ‘n rukwind deur die huis
As die donder helder blits in die lug,
die krake in die mure, ruite wys.
Die borrel van geluk geprik
bars met ‘n aaklige pop
en stuur die onlekker
Asemloos die aanhoor
van feitlike vonnis
en ongenaakbaar waarheid
Die einde is nie die seerste
maar die doringpad daarheen
ontketen die WAAROM storm
as die donder helder blits in die lug.
In die laaste oorlog vir die lewe
is elke asemteug ‘n veldslag,
elke dag sy eie oorwinning.
Maar die krake in die mure, ruite wys.
Die krake in die mure, ruite wys
Dan rol die rammel-gorrel-roggel.
Soos ‘n rukwind deur die huis.
« Last Edit: December 05, 2018, 01:40:37 AM by Meraai vannie Baai »
« Reply #475 on: December 11, 2018, 04:17:04 AM »
Gesels ek gister met 'n Afrikaanse vriendin wat kom inloer het na werk. Sy wou weet hoe die asemdief 'n mens se leefwyse beinvloed en terwyl ek vertel hoe Outop en ek aangepas het soos wat probleme ontstaan, was die skok op haar gesig duidelik sigbaar.
Sy het reguit en eerlik geantwoord as so iets haar moet tref, sal sy verseker gou doodgaan en my antwoord: nee, jy sal nie. 'n Mens veg instinktief terug. Jy gee nie op nie want die lewe is so kosbaar en dit is nie so maklik om dood te gaan nie al voel dit soms so as opgeboude vog en benoudheid weens die swelling jou wil kelder.
Dan is sit of lê wraggies net te ongemaklik of pynlik - moenie moed opgee nie. Staan bring verligting en vir my op die oomblik nog die enigste uitweg.
Hou net jou hande (en verstand) besig met iets wat jou aandag gaan aftrek en jy geniet. Opbeurende musiek in die agtergrond is deel van die terapie wat werk vir my.
Natuurlik gaan daar dae wees wat jy net wil gil uit frustrasie en smag na die kwaliteit lewe wat jy gehad het en nie waardeer het nie!
Ander kere kry jy jouself skandelik jammer, pik 'n traan of tien en kry jouself daarna maar net weer aan die kraag beet en doet voort in stadige aksie - dan kom die satisfaksie brokkiesgewys en hou langer. Klink na 'n 'bargain' ne
« Last Edit: December 11, 2018, 04:23:17 AM by Meraai vannie Baai »
« Reply #476 on: December 12, 2018, 12:02:21 PM »
'n jaar gelede het ek hierdie bydraes gelees met 'n hart vol trane, maar ek het nie regtig besef waardeur mense met pulmonale hipertensie worstel nie. Ek sê beslis nie dat ek dit nou verstaan nie, want ek is nie daarmee gediagnoseer nie, maar ek het nou so 'n voorsmakie gekry van wat benoudheid, kortasem en borspyne is. Daardie -naar-van-benoudheid- as jy plat lê - gevoel. Die doodse moegheid wat jou ootval, al sit jy en niks doen nie.
Die bloedtoetse wys ek het NIE harversaking nie, maar wat het ek? Piepiekonders! Ek het gelag dat die trane loop oor die "bloedlatings", maar wie is ek om te stry. Teen hierdie tyd is ek al so moedeloos dat ek maar soos 'n skaap aanstap. Ons sal maar wag tot die proses verby is.
Intussen hou ek almal wat so stry teen die asemdief styf teen my hart vas. Hou moed!
« Reply #477 on: December 12, 2018, 12:12:01 PM »
Vou jou toe met omee en liefde liefste PM Jou ondersteuning deur die afgelope ses jaar was en is 'n ware kruk. Sterkte met jou eie pad vorentoe. As die simptome aanhou - dring aan op tweede en derde opinies. Mag ek vra watter toetse het hulle alles gedoen?
« Reply #478 on: December 12, 2018, 12:59:41 PM »
X-strale van die hart, longe en niere. Bloedtoetse van my kroontjie tot by my toontjies.
Ek het eers waterpille gekry om van die pampoenvoete ontslae te raak, maar na die eerste bloeduitslae seg oom dokter dat ek dit moet los. Dit maak die bloed nog dikker. My skildklier is gesond.
Hy wou die bloeddrukpille verander, maar besluit toe daarteen.
Ek het hartpilletjies gekry en antibiotika vir die sweer wat op my been is asgevolg van 'n verdomde bosluisbyt. Ek het die ding self verwyder, so ek weet wat my raak gesteek het.
« Reply #479 on: December 12, 2018, 11:00:45 PM »
Sjie, innige simpatie man! Vir daardie halstarrige dikbekbloed is glasie rooiwyn net die regte ding PM. Ek praat uit ondervinding. Kon van 10mg rottegif per dag afkom na 5.5mg (normale voorskrif gewoonlik 1 - 2mg per dag). Sodra ek die rooiwyn uitsny, klont die bloed weer te gou en word die rottegifdosis weer opgeskuif. Bose kringloop.
My mediese span erken hulle kan die selfmedikasie van wyn nie goedkeur nie maar dit werk so ek is happy.